
0.1 INTRODUKSJON TIL TIKI-BAS 


TIKI-BAS er et enkelt databasesystem for personlig bruk. Det kan benyttes til å legge 
opp forskjellige typer arkiver som en siden kan slå opp i på en enkel måte. Opplysning- 
ene som er registrert kan også listes ut i redigert form ifølge egne søkemasker. 


TIKI.BAS er menydrevet, har oversiktlige skjermbilder og er enkelt å ta i bruk, selv for 
en uerfaren bruker. 


Oppslag i databasen er begrenset og kan kun foregå med en nøkkel. Utskriftene derimot 
kan være sortert på alternative nøkler og er svært kraftfulle med 10 valgfrie utskriftsfor- 
mater. 


TIKI-BAS kommuniserer med andre databasesystemer som dBase II og DataStar og 
kan generere sekvensielle datafiler til WordStar/Mailmerge. 


Datafilene er tilgjengelige fra programmeringsspråk, og filstrukturen med direkte tilgang 
er fullt dokumentert. 


TIKI-BAS er skrevet for 80 kolonners skjerm. Du må derfor sørge for å være i 
”80—modus”, evt. ved å kjøre 80.COM først. Distribusjons—disketten er laget slik at 
dette skjer automatisk ved oppstart av TIKI-BAS—disketten. 


TIKI-BAS gjør ikke bruk av farger. Det kan derfor benyttes like godt på svart/hvitmo- 
nitor som på fargemonitor. 


Av egenskaper kan nevnes: 


Skrevet i PASCAL - lett å oppdatere / spesialtilpasse 
Kombpilert til maskinkode - selvstendig program 

All brukerdialog på norsk 

Enkel betjening 

Svært kraftfulle utskriftrutiner 

Kommuniserer med andre databaser, bl.a. dBase II og DataStar 
Datafiler er tilgjengelige fra andre programmeringsspråk 
Kommuniserer med datafiler til WordStar MailMerge 
”Random aksess” filstruktur - filvedlikehold ikke nødvendig 
Alle data passord- og sjekksumbeskyttet 

Hurtige søkerutiner på skjerm 

Automatikk for daglige rutiner 

Mulighet for inkludering av brukerspesifiserte rutiner 


0.1.1 Begrensinger/systemkrav: 


Maksimalt antall bytes pr. registrering: 509 
Minimum RAM arbeidslager: 48 Kbytes 
Minimum diskettkapasitet: 100 Kbytes 
Operativsystem output—porter: LST: + CON: 


Kun en sorteringsnøkkel er mulig ved søk og oppslag i databasen, men alternative sorte- 
ringer er mulig ved utskrift. Dette forutsetter imidlertid at programmet SORTER.COM 
er tilgjengelig. 

Det maksimale antall registreringer som programmet er i stand til å behandle i en og 
samme datafil, er avhengig av tilgjengelig RAM arbeidslager, og av registreringsformula- 
rets kompleksitet. Plass til registreringsformular og sorteringsindeks allokeres dynamisk. 
Under eksekvering vil programmet TIKI-BAS.COM med statiske variabler og overlay- 
moduler oppta 40300 bytes. Hvert felt i registreringsformularet opptar 2 bytes + 1 byte 
pr. tegn i ledetekst og redigeringsmaske. 

Hver registrering av data opptar 2 bytes av samme lagerkapasitet for lagring av sorte- 
ringsindeks. 

Et typisk system vil ha ca. 50 tusen bytes RAM arbeidskapasitet, og gir dermed 10 tusen 
bytes til formular og sorteringsindeks, det maksimale antall registreringer (enkelt formu- 
lar) er da opp imot 5000, med 1 registrering i fratrekk pr. 2 bytes brukt til lagring av re- 
gistreringsformularet. 

Ved kjøring av programmet, vil det på øverste linje på skjermen indikeres det maksimale 
antall registreringer som systemet kan ha, beregnet etter den ovenfor nevnte regel. Ved 
nyregistrering vil det ikke tillates flere registreringer enn det angitte. 


0.1.2 Reserverte suffiks i filnavn: 


SEQ sekvensielle input/outputfiler 
LOG loggfil 
LAY datafelt beskrivelser (generert med BASSTAT.COM) 
SRT temporær fil for sorterings-subprogram 

SSS kladdefiler 

MCR MACRO instruksjonsfiler 

AIX Alternativ indeksfil 

SCH Definisjon av innslagskontroll 


0.1.3 Systemets filer : 


(XXXXX er databasens filenavn, ZZZZ2 er et hvilket som helst annet filnavn.) 


TIKI-BAS.COM: Databaseprogram 

TIKI-BAS.001-007: Ekstraprogrammoduler til BAS.COM 
FRMG.COM: Program for oppsett av registreringsformat 
PW.COM: Program for tildeling av brukernummer 
SORTER.COM: Sorteringsprogram, lager alt. indeksfiler 
BASSTAT.COM: System statusrapport program 

XXXKXK: Fil som definerer dataformatet i bruk 


XXXXX.IDX: Indeksfil for database 
XXXXX.DAT: Datafil 

XXXXX.SCH: Fil som definerer innslagskontroll 
Z2ZZZ.FMT: Filer som inneholder utskriftformater 
XXXXX.LOG: Lopggfil 

XXXXX.SRT: Midlertidig datafil for sortering 


SORTO0000.S$$S: Midlertidig datafil for sortering 


NB! Denne dokumentasjonen gjelder bare for versjoner av TIKI-BAS senere eller lik 
0007A. 


Forfatter og rettighetsinnehaver : Morten Eriksen 


Redigering av dokumentasjon avsluttet 20.09.84. 

1.1 OPPSTARTING AV SYSTEMET 


En starter programmet med kommandoen: 
aTIKI-BAS XXXXX (der XXXXX er ønsket database filenavn) 


Programmet TIKI-BAS.COM og datafilene kan godt ligge på forskjellige diskett- 
stasjoner. Dette må i såfall spesifiseres slik: 


aTIKI-BAS B:XXXXX (hvis datafilene er i B) 


Hvis programmet ikke finner den oppgitte datafil, vil det spørres om alternativ datafil. 
Hvis en ønsker å avbryte på dette tidspunktet, svar da bare «RETUR» på spørsmålet om 
filnavn. Programmet spør om brukernummer. Dette blir tildelt hver enkelt operatør ved 
hjelp av programmet PW.COM, som er selvforklarende. Deretter spørres det etter pass- 
ord. Dette er på inntil 7 bokstaver. Avslutt inntasting av passord med «RETUR»>-tasten. 


Skjermen skal nå se slik ut: 


TIKI-BAS 


Pascal/MT+ KP/M versjon - Morten Eriksen 31.10.83 


Brukernummer: 1234 


Passord 


Passord mottatt-vent.... 


Skal det opprettes loggfil (J/N) ? X 


Hvis en ønsker at det blir opprettet loggfil (se senere om dette) svarer en ”J” for Ja på 
spørsmålet om dette. Ellers svares det med ”N” for Nei. Dette gjelder generelt i hele pro- 
grammet, alle spørsmål hvor forventet respons er Ja eller Nei, skal besvares med enkelt- 
anslag av enten ”J” eller ”N”. 

Vent deretter til programmets hovedmeny kommer frem på skjermen, dette tar 5-15 sek. 
avhengig av overførings-hastighet. 

Hvis passord og brukernummer ikke stemmer overens, vil rutinen for dataregistrering og 
endring være sperret, mens oppslag og utskrifter vil bli tillatt. Dette vil (til en viss grad) 
beskytte de registrerte data mot endringer / slettinger / tilføyelser gjort av ikke-autori- 
sert personell, og vil sikre at registrerte og endrede data ledsages av korrekte bruker- 
numre. 

1.1.1 Programmets hovedmeny 


I hovedmenyen velger en om programmet skal avsluttes, om en skal gjøre régistreringer 
eller rettinger, om en skal ha forskjellig utskrifter eller gjøre oppslag i databasen fra ter- 
minalen elle avslutte programmet. 


Skjermen vil se slik ut: 


TIKI-BAS  filADEMO —->»Reg: —0(8153) 


HOVEDMENY 


Registreringellerendring avdata 
Søking etter data, utskrifter 
Verifisere datafiler - system status 
AUTOmatikk på 
Start/sluttinstruksjon av AUTO 
Sortering etteralt.datafelt 
”Skreddersydde” spesialrutiner 
Utav programmet (AVSLUTTE) 


Velg ønsket hovedrutine 


VELG 1-8/F6——> 


Velg riktig rutine ved å trykke på en av tastene fra 1 til 8. 


Ved alle liknende ”menyer” vil F6-tasten automatisk gi siste punkt på menyen, dvs. vil 
bringe en ut av den valgte rutinen. Her ved denne menyen vil en faktisk komme ut av 
programmet og tilbake til operativsystemet. 

Er en et eller annet sted i programmet, og ønsker å avslutte, så gjøres dette enklest ved 
gjentatte trykk på F6-tasten. 


1.1.2 Om sikkerhet NB! MEGET VIKTIG (og nyttig)! 


Bytt aldri ut disketter mens programmet kjøres ! Dette er en generell regel som alltid må 
følges når det arbeides med utbyttbare lagringsmedia som disketter. Det eneste unntak 
fra denne regel er hvis programmet ber om at disketter byttes. 

En må aldri avslutte et program ved å trykke på kombinasjone SHIFT/BRYT, slå av ma- 
skinen eller liknende. Den eneste korrekte måten å forlate programmet på er fra denne 
hovedmenyen, ved å velge punkt 8 eller å trykke på F6-tasten. Når dette gjøres, vent da 
tålmodig til tegnet for KP/M kommandonivå kommer på skjermen uten å røre diskett- 
stasjonene eller SHIFT/BRYT. 


Hvis programmet forlates på annen måte UANSETT HVORDAN DETTE SKJER 
(strømbrudd, diskettstasjon feil, uhell, barn, hunder, teknisk feil, lang kaffepause eller 
lynnedslag) så er datafilene ikke ajour, og derfor ubrukelige. En må derfor alltid ha en 
kopi av indeksfilen og datafilen (XXXXX.IDX og XXXXX.DAT). Disse filene må ALL- 
TID kopieres samtidig, da begge endres ved data-registrering, og resultatet kan være 
katastrofalt hvis ikke-sammenhørende filer blandes sammen. 


Bruk ellers generelle regler for sikkerhetsrutiner og kopiering, husk at uhell oftest skjer 
på de mest ubeleilige tidspunkter. 


HUSK: 


Murphy's lov gjelder også deg ! 

2.1 DATAREGISTRERING OG ENDRINGER 


Det er med denne rutinen at det daglige ajourhold av data skjer. En gjennomgang av de 
forskjellige funksjoner vil bli gitt. For å komme inn i denne rutinen, velges punkt 1 fra 
hovedmenyen. 


Skjermen vil da se slik ut: 
TIKI-BAS fil A:DEMO Reg: 0(8153) 


Dataregistreringer og endringer 


Nyregistrering 

Endring av data 
Automatisk dataendring 
Slettingavdata 
Automatisk sletting 
Inkludere sekvensiell fil 


Velg registreringsrutine 


VELG 1-7/F6—>» 


2.1.1 Nyregistrering av data 


Dette er rutinen for registrering av nye data. 

Når denne rutinen velges, vil en få et bilde på skjermen som er tilpasset programmets an- 
vendelse, dette bildet er komponert med programmet FRMG.COM. Bildet består av 
forklarende tekster og felter for dataregistrering. 

Markøren vil stå ved det første feltet i skjemaet. Den kan flyttes med følgende taster: 


PIL OPP: Gå til forrige datafelt (til det siste feltet hvis en er i det første feltet). 
PIL NED: Gå til neste datafelt (til det første feltet hvis en er i det siste feltet). 
PIL TILHØYRE: Gå en posisjon til høyre. 

PIL TIL VENSTRE: Gå en posisjon til venstre. 

RETUR-TASTEN: Vil alltid gå til neste felt 

SLETT-tasten vil slette alle data i feltet, og plassere markør i første posisjon. Hvis det 
under oppsettet av databasen er bestemt at dette feltet skal kunne kopieres fra et annet 
felt, så vil dette skje istedet for sletting. 


Skjermen vil nå se slik ut (de enkelte datarubrikker vil avhenge av hvilken database som 
redigeres, her er brukt demonstrasjonsdatabasen DEMO, som ligger på den distribuerte 
datadisketten): 


TIKI-BAS fil A:DEMO — Reg: 0(8153)  NR:1 


Etternavn: Ås: Fornavn: PEDER 
Adresse: STORGATEN 2 
Poststed: 9999 LILLEVIK 


Kontingent: 150 


NY REGISTRERING F6 avslutter 


En taster inn de ønskede data, og foretar eventuelle rettinger ved å forflytte markøren og 
skriver over der det skal rettes. Etter at en har tastet inn data 1 det siste feltet, begynner 
en på det første feltet igjen, det hele går i ring. For å avslutte trykker en på F6-tasten. I al- 
le senere situasjoner hvor data skal tastes inn i samme skjema på skjermen, vil F6-tasten 
avbryte prosessen. 

Vær oppmerksom på at alle senere søk og utplukk av data fra databasen er avhengige av 
at registreringen er gjort nitid og nøyaktig. Sørg for at riktige data kommer i riktige rub- 
rikker, og at det ikke brukes unødige mellomrom eller andre tegn som ikke skrives på en 
standardisert måte. 

Ved all annen redigering eller retting av data i programmet brukes samme fremgangs- 
måte. 

Etter at en registrering er gjort, vil en bli spurt om det er flere registreringer. Svar med J 
hvis det er så, svar ellers med N. Hvis en angrer en registrering, kan denne fjernes med 
sletterutinen som vil bli beskrevet senere. 

2.1.2 Endring av data 


Denne rutinen gjør det mulig å endre allerede registrerte data. Dette er en prosess som 
skjer i 3 faser. Først må de aktuelle data finnes, deretter rettes, for så å bli lagt tilbake på 
disketten igjen. 


En blir først bedt om å taste inn en søkenøkkel. En søkenøkkel er data fra de 1 - 2 før- 
ste rubrikkene i den registreringen som skal endres. Du må taste inn tilstrekkelig data til 
at registreringen lar seg entydig gjenkjenne. Avbryt denne inntastingen med F6-tasten 
når du er fornøyd. Maskinen finner så den registreringen som etter alfabetisk sortering 
likner mest på søkenøkkelen. En kan, om en vil ”bla” frem og tilbake i datalageret ved å 
trykke på F-tasten for Frem, og T-tasten for Tilbake. Når du er fornøyd, trykk da på S- 
eller F-tasten. 


En hurtigere måte å finne data på er tilgjengelig hvis en kjenner registreringens postnum- 
mer. Dette nummeret tildeles automatisk ved hver registrering, og vises øverst i høyre 
hjørne på skjermen når data blir registrert. Gjør da slik: 

Istedet for å taste inn søkenøkkel, trykk umiddelbart på F6-tasten idet det spørres om 
søkenøkkel. Du blir da istedet spurt om postnummeret. Tast inn dette, og data vil bli fun- 
net. Hvis det oppgitte postnummeret ikke er i bruk, vil maskinen gi beskjed om dette, og 
den registrering som etter alfabetisk sortering er den første i hele databasen vil istedet bli 
presentert. 


De riktige dataene er nå funnet, og endringene kan tastes inn. Avslutt dette med F6-tas- 
ten. 


Etter at dette er gjort, vil de endrede dataene automatisk bli lagt tilbake til disketten. 


Maskinen spør så om det er flere endringer. Svar her med J eller N. 


2.1.3 Automatisk endring av data 


Dette er en meget anvendelig rutine. Her kan en få programmet til å gjennomgå samtlige 
registreringer, plukke ut de som tilfredstiller visse kriterier, og deretter automatisk endre 
data i disse registreringene. Utplukket av aktuelle registreringer gjøres etter søkemasken, 
som en først får anledning til å redigere (se i kapitlet om utskrifter om hvorledes søke- 
masken fungerer under pkt. 2.2.4). Deretter kan en redigere endringsmasken, som til å 
begynne med er fylt med tegnet ”pil opp”. En taster inn data i de felter som skal endres. 
Det som skjer er at data i felter som inneholder tegn forskjellig fra ”pil opp”, vil bli en- 
dret. F.eks. kan en her automatisk foreta sletting av felter for betalt medlemskontingent i 
foreninger, foreta automatisk klasseopprykk i skolearkiver o.1. Før den aktuelle end- 
ringsprosess starter, blir en spurt om data virkelig skal endres, dette fordi det kan ha 
svært kjedelige konsekvenser hvis data endres feil. Denne endringsrutinen kan avbrytes 
underveis hvis en trykker 2 ganger på F6-tasten. 

2.1.4 Sletting av data 


Rutinen benyttes når en registrering skal fjernes fullstendig fra datalageret. Den plassen 
denne registreringen opptok vil dermed bli frigjort, og kan gi plass til en ny registrering. 


De aktuelle dataene finnes på samme måte som ved endring av data, ved at en taster inn 
informasjon i første felt, eller oppgir postnummer. 

Når riktige data er funnet, spør programmet om data virkelig skal slettes. Svarer en her 
med N, vil ingenting skje, svares det med J vil data bli slettet uten ytterligere varsel. 


2.1.5 Automatisk sletting av data 


Denne rutinen muliggjør en selektiv automatisk sletting av registreringer. En får først an- 
ledning til å redigere søkemasken (se punkt 2.2.4). Deretter må en (for sikkerhets skyld) 
bekrefte at slettingen virkelig skal gjøres. Deretter slettes alle registreringer som ”mat- 
cher” søkenøkkelen. 


2.1.6 Inkludere sekvensiell fil 


Denne rutinen gjør det mulig å overføre data mellom andre databaser og dette program- 
met. Data kan leses inn fra en sekvensiell tekstfil, og tilføyes til databasen i sortert orden. 
Filer fra dBase II og DataStar kan leses. Forutsetningen er at antall registreringsfelter og 
deres rekkefølge stemmer overens. Det må heller ikke være konflikter vedr. kontroll av 
data i de forskjellige feltposisjoner,dette er beskrevet i kapitlet om programmet 
FRMG.COM. 

Hvis den andre databasen krever periodisk filvedlikehold, må dette pjøres først. Den 
eventuelle datafilen må dessuten tildeles et filnavn som slutter med .SEQ. 

Rutinen kan,sammen med utskriftsrutinen som lager sekvensielle filer brukes til fullsten- 
dig reorganisering av databasen m.h.t. datafeltenes lengder,antall, sortering og rekkeføl- 
ge. Bruk ikke denne rutinen hvis du ikke er kjent med hva som gjøres, resultatene kan 
være katastrofale! 

Vær oppmerksom på at denne rutinen er ganske tidkrevende, p.g.a. en kontinuerlig sor- 
teringsprosess, det vil med 1000 registreringer i databasen kunne ta 2-5 sek. for hver re- 
gistrering som overføres. 


2.1.7 Avslutte registrerings- og endringsrutine 


Dette velger en når en er ferdig med registreringer og endringer av data. En kan enten 
trykke på 7 eller F6-tasten. 


2.2 UTSKRIFTER OG SØKING 


Denne rutinen benyttes for å lage utskrifter til skriver eller diskett. Utskrift til diskett be- 
tyr at det på denne opprettes en file med tekstinformasjon, som er en eksakt kopi av tek- 
sten som evt. ville ha kommet på skriver. Er skriveren opptatt av en annen bruker, kan 
utskriften foreløpig sendes til diskett for senere papirutskrift. 

Filene kan også leses av andre programmer, f.eks. BASIC-programmer, andre PAS- 
CAL-programmer eller programpakker som WordStar/MailMerge eller DataStar, da 
dette er ordinære ASCII klartekst filer i serieformat kompatibel med f.eks. INPUT-kom- 
mandoen i BASIC eller datafiler til MailMerge. 

Det er også mulig å komme inn i denne rutinen direkte ved oppstart av programmet, og 
hoppe over hovedmenyen og endel spørsmål i forbindelse med denne. 

En starter da opp programmet med kommandoen: 


a>TIKI-BAS XXXXX/ 
Legg merke til brøkstreken bak filnavnet. 


Skjermen skal nå se slik ut: 


TIKI-BASfl A:DEMO Reg: —0(8153) 


SØKING ETTER DATA 
Søking (postnummer/alfabetisk) 
Listeutskrift etter søkemaske 
Listeutskrift etter alt. indeks 


Redigere søkemaske 
Avsluttesøking 


velg rutine 


VELG 1-5/F6-tasten —> 


De forskjellige rutinene er: 


2.2.1 Alfabetisk søking 

Denne rutinen er den samme søkerutinen som benyttes ved endring av data, men mulig- 
het til endring blir ikke gitt. Se derfor under kapitlet om dataregistrering og endringer og 
bruk av denne rutinen. Rutinen er primært tenkt som hurtigoppslagsrutine på skjerm 
f.eks. ved besvarelse av telefoniske henvendelser mm. 

2.2.2 Listeutskrift etter søkemaske 

Dette er programmets hovedrutine for utskrift. En blir her spurt om følgende: 


a) Utskriftstype, en kan her velge mellom et utall av sekvensielle kombinasjoner, eller 
spesialkommandoene c og *. (RETUR avbryter rutinen). Se ellers nedenfor. 

Skal utskriften til skriver? 


Hvis skriveren ikke er valgt, spørres det også om filnavn som utskriften skal sendes 
til. Bruk her et vanlig KP/M filnavn, UTEN suffiks evt. med angivelse av diskett- 
stasjon. Eksempel : A:UTSKRI 

Programmet føyer alltid til suffikset .SEQ (sekvensiell fil), og i dette tilfellet blir det 
aktuelle filnavnet A:UTSKRI.SEQ. 


Hvis utskriften skal til printer, og det er valgt et format som innebærer sideinndeling 
med overskrift, vil det dessuten spørres om det skal være pause for arkmating på skrive- 
ren. 


Litt tilleggsinformasjon: 


Hvert datafelt i databasen er gitt en bokstavkode. Det første feltet har koden A, deretter 
følger B osv. Når alfabetet evt. er oppbrukt (Z regnes som siste bokstav), begynner en på 
nytt med små bokstaver (a,b,c osv.).Bokstaven eller tegnet ”krøllalfa” betegner post- 
nummeret. 

Bruk programmet BASSTAT.COM for å få en oversikt over nummereringen av feltene i 
den aktuelle database. 


Ved valg av utskrifttype betyr de forskjellige typene følgende: 


ABC: En streng på inntil 39 tegn vil gi utskrift som er kompatibel med MailMerge og 
DataStar, og med data tatt fra feltene med bokstavkoder tilsvarende de enkelte 
tegn i strengen. F.eks. vil strengen AC BDE gi en utskrift som f.eks.: 
AAAAAAAA,CCCC,.BBBBBBBBB,DD,EEEEEEEEE 
Der AAAAAAA er data fra felt med kode A osv. Hvis strengen inneholder mel- 


lomrom vil det på denne plassen skrives ut ett ekstra komma (se eksemplet). 
Dette er nyttig hvis en sammen med rutinen for inkludering av sekvensielle data 
(se ovenfor) ønsker å omgjøre en database ved å tilføye et nytt datafelt. En lager 
da en sekvensiell utskrift som inneholder de data som ønskes i den nye databasen, 
og med feltene i korrekt rekkefølge for denne, med eventuelle nye felter markert 
med ekstra kommaer. 


Gir samme slags utskrift som ovenfor, men med data fra samtlige felter, og dess- 
uten med recordnumnmer tilføyet tilslutt. Dette er det samme som å gi kommando 
om utskrift med stringen ABCDEFG......etterfulgt av commercial AT. 


Dette tegnet skal etterfølges av et filnavn som definerer den ønskede utskrift, svar 
uten suffiks, men gjerne med diskettstasjonangivelse. Dette er utskrifter til adres- 
selapper, girotalonger, datalister eller seriebrev. 

Eksempel : 4B:LISTER 

Dette betyr at filen LISTER.FMT i drive B definerer utskriften. 

Hvordan en slik fil skal lages, blir omtalt under punkt 4.1 


2.2.3 Utskrift etter alternativ indeks 


Denne rutinen er lik den som er nevnt under 2.2.2, men spør om navn på alternativ in- 
deksfil. Den rekkefølge som denne filen definerer vil bli brukt ved utskrift. Søkemasken 
vil være i bruk (Se under). Den alternative indeksfilen vil dessuten kunne signalisere 
tvunget sideskift i utskriften. 

2.2.4 Redigere søkemaske 


Programmet har en mulighet for å plukke ut data etter på forhånd bestemte kriterier. 
Dette gjøres ved en såkalt søkemaske. Dette er et mønster som forteller hvilke data som 
skal matche for at de aktuelle data skal bli tatt med i utskrifter under punktet ovenfor. 


La oss ta et eksempel: Vi ønsker utskrift av alle som har etternavn som begynner på G. 
Søkemasken er normalt fylt med tegnet *. Dette tegnet betyr at denne bokstaven skal ig- 
noreres når utplukkingen skal skje. I rubrikken for etternavn skriver vi inn en G istedet- 
for stjernen i første posisjon. Da vil bare de med etternavn på G bli tatt med i utskriften. 
En kan lage kombinasjoner, slik at f. eks. bare de med etternavn på G og postnummer 
som begynner på 31 vil bli tatt med, hvis en fyller ut begge rubrikker. 


Hvis det er en rubrikk for avkryssing (J eller N) for betalt medlemskontingent ved med- 
lemsarkiv i en forening, kan en f.eks. skrive ut en liste over bare de som skylder konting- 
ent. En taster da inn en ”N” i dette feltet i søkemasken før utskriften skal skje. 


Ved redigering av søkemasken vil denne automatisk fylles med stjerner før redigeringen 
skjer. Likeledes er den ved programmets start fylt med stjerner. Enkelte slettings- og 
endringsrutiner vil forandre søkemasken. Gjør det derfor til en regel å redigere denne 
før hver enkelt utskrift. 


2.2.5 Avslutte søking 


Dette valget bringer en tilbake til hovedmenyen. En kan istedet bruke F6-tasten. 


2.3 VERIFISERE FILER - SYSTEM STATUS 


Denne rutinen gjennomgår alle dataregistreringer, og kontrollerer at den alfabetiske sor- 
teringen er i orden, og at registreringene ikke har sjekksumfeil. Sammen med hver regi- 
strering lagrer programmet en kontrollsum, som avhenger av hvilke data som er i regi- 
streringen, og av nummeret til den brukeren som sist gjorde endringer. Denne rutinen 
kontrollerer summen, og gir derfor en sikkerhet mot feil, og beskytter også registrering- 
ene mot endringer utført av ikke-autoriserte brukere ved hjelp av forskjellige ”lure” pro- 
grammer. 


Av og til er det ikke ønskelig å benytte denne sjekksum-kontrollen, f.eks. kan det være 
slik at andre programmer enn TIKI-BAS.COM også kan endre datafilene og disse vil 
neppe generere korrekte sjekksummer. Sjekksumkontroll må av denne grunn være valg- 
fritt. Metoden for sjekksumberegning og kontroll er en vel bevart hemmelighet. 


Når rutinen blir kjørt, er det viktig at skriveren er slått på, og at en har tid nok, da maski- 
nens regnehastighet bare tillater ca. 1 registrering å bli kontrollert pr. sekund. Har en 
derfor 1000 registreringer, så vil dette ta ca. 17 minutter, avhengig av hvor hurtig disk- 
ettstasjon en har, og av registreringenes lengde. ' 

Ved avslutning av rutinen blir det gitt en kort rapport til skriveren, i tillegg vil eventuelle 
feil bli rapportert etterhvert som de blir funnet. Hvis det blir funnet sorteringsfeil, så be- 
tyr dette at databasen ikke lenger er å stole på, og en må ta i bruk backup-kopien og regi- 
strere seg ajour igjen. 


2.4 AUTOMATIKK PÅ 


Programmet har her en finesse, som går ut på at ofte benyttede arbeidsoppgaver, f.eks. 
skriving av adresselapper, lister osv. kan automatiseres. Det som skjer er at programmet 
kan hente sine instruksjoner fra en for formålet spesiell fil på disketten, istedet for fra 
tastaturet. Disse instruksjonene må være lagret i denne filen på forhånd, det gjøres med 
punkt 5 på hovedmenyen, se senere om dette. 


Når rutinen kalles opp, spørres det først om fra hvilken fil instruksjonene skal hentes. 
Oppgi et standard filnavn UTEN suffiks. Et eksempel er : BLAPPER 


Programmet vil selv tilføye suffikset MCR, slik at det egentlige filnavnet blir B:LAP- 
PER.MCR. 


Deretter vises det en ”heading” på skjermen. Denne er lagret sammen med de automatis- 
ke instruksjonene, og har til hensikt å gjøre operatøren oppmerksom på innholdet av 
den instruksjonsfilen som er valgt. En kan så velge om en vil godkjenne filen eller ikke. 
Hvis en velger å ikke godkjenne, vil operasjonen bli avbrutt. 


Etter at riktig fil er funnet og godkjent, vil programmet eksekvere automatisk. Funksjo- 


nen er særlig egnet til ”batch” kjøring, mens maskinen står uoperert, f.eks. i pauser. 


2.5 AUTOMATIKK INSTRUKSJON PÅ/AV 


Hvis dette punktet velges, vil de manuelle kommandoer en gir heretter bli lagret på fil, 
for senere bruk ved automatikk (se ovenfor). Dette er altså en opplæringsprosess, hvor 
programmet tar vare på de kommandoer som må gis for å gjøre en bestemt funksjon, for 
senere repetert bruk. 


Alle instruksjoner blir lagret, inntil dette blir slått av ved å velge dette samme punktet på 
menyen igjen senere, dvs. funksjonen blir annen hver gang slått av og på. 


En blir spurt om filnavn, svar her på samme måte som beskrevet ved AUTOMATIKK 
PÅ. Det spørres dessuten om ønsket ”heading”, svar her med inntil 40 tegn, og velg en 
tekst som best mulig beskriver den funksjonen som skal utføres. 


Så lenge denne instruksjonen er i funksjon, vil dette bli indikert øverst på skjermen. Det 
er mulig å lagre et utall av instruksjoner, bare begrenset av tilgjengelig diskettkapasitet. 
F.eks. kan en med denne funksjonen inne redigere søkmasken, og velge utskrifttyper, 
f.eks. for automatiserte utskrifter av forskjellige lister, etiketter mm. 

NB! Hvis en forlater programmet mens denne funksjonen er i gang, vil dette ikke ha no- 
en konsekvenser, men når senere automatikken blir brukt, vil automatikken avslutte 
programmet på samme sted, noe som av og til kan være praktisk. 


2.6 SORTERING OG SORTER.COM 


Denne rutinen gir mulighet for sortering av databasen etter andre felter enn det første re- 
gistreringsfeltet. Rutinen genererer grunnlagsdata for et sorteringsprogram som igjen la- 
ger en alternativ indeksfil. Dette programmet (SORTER.COM) kan kjøpes spesielt som 
tillegg til databaseprogrammet, eller leveres som standard i enkelte applikasjoner. 


Rutinen ber om valg av datafelt for sortering. Dette gjøres ved å forflytte markøren med 
pil-tastene til den er ved ønsket felt. Velg felt med mellomromstasten. En kan velge flere 
felter, men bare 28 tegn (ikke medregnet høyrestilte mellomrom i de enkelte feltene) vil 
bli tatt hensyn til ved sorteringen. Hvis flere felter velges, vil sorteringen ta hensyn til de 
senere feltene hvis første feltet for to registreringer er identiske. 

Etter at de aktuelle felter er valgt, avslutt da med F6-tasten. Det spørres så om sideskift 
ved dataendring ønskes. Dette betyr at en, ved senere utskrift, kan få arkmating med ny 
overskrift hvis data i 1. sorteringsfelt veksler. Hvis dette er ønskelig, spørres det i tillegg 
om antall tegn som skal kontrolleres i 1. felt for å avgjøre når feltet endres. Er f.eks. et 
felt med postnummer og poststed valgt, er det naturlig å svare med 4, siden et postnum- 
mer har 4 sifre. Hvis en tok med hele feltet, ville eventuelle feilstavede poststeder kom- 
me ut på egne ark. 


Programmet vil nå lage en fil med navnet XXXXX.SRT, dette vil ta litt tid. Mens dette 
skjer, skrives det noen tall i nedre venstre hjørne av skjermen for at ikke brukeren skal 
tro at maskinen er ”vandret til de evige jaktmarker”. Alle rutiner for registrering og end- 
ring vil være sperret inntil sorteringsprogrammet (SORTER.COM) er blitt kjørt. For å 
gjøre dette, må en forlate databaseprogrammet for en stund ved hjelp av punkt 8 i ho- 
vedmenyen. 


Programmet SORTER.COM spør om databasens filnavn, og om ønsket navn for alter- 
nativ indeksfil UTEN suffiks. Brukeren står her fritt i valg av filnavn, bare vanlige regler 
for utforming av filnavn følges. Den alternative indeksfil kan brukes til å styre utskrifts- 
rutinen, slik at utskriften er sortert etter de valgte datafelter. Denne indeksen vil, som 
ovenfor nevnt, kunne signalisere sideskift ved veksling av data. 


Diskettbruk ved sortering: 


Sorteringsrutinen krever, i tillegg til plass for alternativ indeksfile (2 bytes pr. registre- 
ring), endel plass på disketten, som benyttes midlertidig, og frigjøres etter bruk. Dette 
plassbehovet er: 


1 - 128 registreringer: 4 Kbytes 
29 - 256 registreringer: 8 Kbytes 
257 - 384 registreringer: 24 Kbytes 
385 - 512 registreringer: 32 Kbytes 

Deretter er behovet 8 Kbytes pr. påbegynt 128 ekstra registreringer. Ved 4096 registre- 
ringer blir for eksempel plassbehovet for sortering 256 Kbytes. 


Denne plass blir alltid frigjort før den alternative indeksfil opprettes. For å redusere 
plassbehovet er det derfor lønnsomt å slette evt. gamle alternative indeksfiler før ny sor- 
tering kjøres. OBS!! Ikke slett databasens hovedindeksfil (XXXXX.IDX), det er fort 
gjort. Gjøres dette er ALLE data tapt. 

Har en 2 diskettstasjoner, kan plassbehovet fordeles likt mellom dem, hvis en logger seg 
i diskettstasjonen som ikke inneholder databasen før sortering (SORTER.COM) kjø- 
res.Dette gir bare gevinst hvis antall registreringer er større enn 256. Husk da på diskett- 
stasjon-angivelser i filnavnene, både for databasen og den alternative indeksfilens navn. 


Heter databasen ARKIV og er i B:, og programmet SORTER.COM er i A;, gjør da slik 
når SORTER.COM kjøres: 


aSORTER (A: må være logget diskettstasjon) 


Databasens filnavn: B:ARKIV 
Alternativ indeks filnavn: B:TEST (bare et eksempel) 


2.7 ”SKREDDERSYDDE” SPESIALRUTINER 


Dette er en ekstra ”meny”-funksjon som er avsatt for brukerspesifiserte rutiner. Den er 
tenkt brukt til f. eks. kontingentberegning i foreninger, statistikker, beregnede datafelter 
og spesielle søk, utplukk og utskrifter. 


I programmets standardversjon er det lagt inn en rutine som gir innholdsliste på skjer- 
men, uten at en behøver å gå ut av programmet og skrive DIR. 


Alle filer vil bli vist, også de som er blitt satt til SYS. Filer som er satt til ”read-only” vil 
bli vist med alternativ lysstyrke på skjermen, de filer som er SYS vil bli vist i parentes. Fi- 
lenes navn vil bli listet ut alfabetisk sortert. 


En får anledning til å velge diskettstasjon blant de som er logget inn, og en kan velge øn- 
sket filtype med 3-bokstavkombinasjoner, f.eks. COM eller FMT. En enkel asteriks (*) 
vil gi utlisting av alle filer, slik vanlig praksis er under KP/M. 

3.1 SLETTING AV HELE DATABASEN 


For å slette alle data i en database, må eni KP/M gi kommandoene: 


aERA B:XXXXX.IDX (dette sletter indeksfilen) 
ERA B:XXXXX.DAT —(- og datafilen) 


Etter dette er alle data i databasen XXXXX i B slettet. (Diskettstasjon-angivelsen B er 
her bare et eksempel) Databasens registreringsformat, som ligger i filen XXXXX er ikke 
slettet, likeledes er ingen av utskriftsformatene slettet. 


3.2 LOGGFIL 


Dette er en fil som automatisk opprettes mens programmet kjøres. Her lagres informa- 
sjon om begivenheter som nyregistreringer, endringer og slettinger av data. Vanligvis får 
en ikke bruk for denne filen, men hvis en f.eks. avbryter arbeidet, og må ta det opp igjen 
siden, og er i tvil om hva som er blitt gjort tidligere, kan en gå ut av programmet, og gi 
følgende kommando til operativsystemet: 


aTYPE XXXXX.LOG 
Der XXXXX er databasens filenavn, evt. med angivelse av diskettstasjon, f.eks. 
a TYPE B:XXXXX. LOG 


En får da frem en liste på skjermen som viser, ordnet med en linje for hver ”begivenhet” 
følgende informasjoner: 


1) De3 første tegnene fra den aktuelle registreringen 
2) Registreringens postnummer 
3) En kort kommentar om hva som er gjort, f.eks. nyregistrering, endring e.1. 


Dessuten vil viktige begivenheter som oppdatering av indeksfil bli signalisert. 


Ved hver ny kjøring av programmet vil den gamle loggfilen slettes, og en ny bli opprettet, 
såfremt det blir gjort endringer i databasen. Hvis derfor programmet kjøres bare for å 
gjøre utskrifter eller søk, vil den gamle loggfilen bli beholdt. 


4.1 INSTALLERING AV SYSTEMET 
Oppretting av ny database : FRMG.COM 


Dette programmet lager filen XXXXX, der XXXXX er databasens filnavn. Denne filen 
inneholder data om hvorledes skjermbildet ved registrering er, hvilke tegn som tillates i 
de forskjellige posisjonene ved inntasting, om enkelte felter skal kunne kopieres fra and- 
re felter, og om datafeltet skal ha såkalt ”Auto-Copy”, dvs. om datafeltet automatisk skal 
kopieres fra forrige innslag ved dataregistreringen. 

Programmet spør først om filnavn for databasen. Svar med et filnavn UTEN suffiks. (i 
dette tilfellet XXXXX) Hvis denne fil eksisterer fra før, vil den bli lest inn, og endringer 
vil være mulig, ellers vil en ny fil opprettes. Som tidligere nevnt er feltene nummerert al- 
fabetisk fra A og utover. Data om de forskjellige feltene må tastes inn etter tur, og en 
starter med felt A. Start redigering av felt med innslag av ”R”. For hvert felt spørres det 
om: 


a) Feltets ledetekst, avslutt med RETUR-tasten. 


b) Feltets redigeringsmaske, lengden av denne bestemmer antall tegn som skal 
reserveres til data i dette feltet. Masken består av tegn som må velges med omhu. 
Hvert tegn, posisjon for posisjon, vil bestemme hvilke tegn som senere vil bli tillatt 
ved registrering i de enkelte posisjoner. 


De forskjellige tegnene i masken betyr: 


A(G): Alle tall og tegn og mellomrom unntatt komma 
B(H): Som A, men ikke tall 

C(D): Tall og tegn og mellomrom 

D(J): Bare tall (uten mellomrom) 


E(K): Absolutt alle tegn, unntatt kontrolltegn NB ! Se opp for mulige kommaer i fi- 
len, det er ikke ønskelig hvis data skal brukes med MailMerge eller funksjonen 
for inkludering av sekvensielle data, (bruk da heller kode A). 
Hvis tekstfilen XXXXX.SCH finnes på disketten, vil de tegnene som er på før- 
ste linje i denne filen istedet definere de lovlige tegnene. Denne filen må, hvis 
den brukes alltid inneholde et linjeskift. 


F(L): J og N (ja og nei) 


Brukes tegnene i parentes, forlanger programmet at disse posisjonene fylles ut, og 
gjør en ekstra kontroll for dette idet markøren forlater feltet. 


Alle senere inntastede tegn (ved den aktuelle registreringsprosessen) vil ved registre- 
ring omgjøres til store bokstaver hvis de inntastes som små. Ønskes ikke denne fines- 
sen, bruk da små bokstaver (a til f eller g til 9) i masken. 


Ved tegn med ASCII -verdi lavere enn 65 (stor A) i masken, vil en i disse posisjonene 
få konstant tekst. 


NB! Bruk aldri tegnet ”,” (komma) i masken. Ønskes desimaltegn, bruk da ”.” (punk- 
tum), bare da vil systemet fungere korrekt. 


F.eks. kan en maske for inntasting av telefonnummer se slik ut: 


(CDD) DDDDDD, eller et beløp med kroner og ører : CCCCC.CC. Her har en tatt 
hensyn til at retningsnummeret kan ha enten 2 eller 3 sifre, og at det skal stå i paren- 
tes. 

En maske for inntasting av dato (tradisjonell norsk skrivemåte) kan se slik ut: DD/ 
DD-DD. 

Denne vil imidlertid forlange at tall mindre enn 10 må skrives med 0 foran (se hva 
masketegnet D betyr ovenfor). 


Avslutt med RETUR-tasten. 

c) Omfeltet skal ha ”Auto-Copy”. Med dette menes om feltet skal kopieres automatisk 
fra forrige registrering, hvis det er svært sannsynlig at disse vil være like, eller nesten 
like, for å redusere skrivearbeidet ved inntasting. Det er imidlertid mulig å endre dis- 
se data, hvis identiske data allikevel ikke ønskes ved enkelte registreringer. 


d) Om feltet skal høyrejusteres. Dette betyr at de inntastede data blir innrettet mot fel- 
tets høyre begrensning etter at data er blitt registrert. Dette er kosmetisk fordelaktig 
ved registrering av tall. For senere å kunne gjøre sortering av tall etter stigende ver- 
dier, er dette en absolutt nødvendighet. Felter med masker hvor ikke alle tegn er like, 
kan av praktiske grunner ikke automatisk høyrejusteres. 


e) Kopi fra et annet felt. Dette betyr at SLETT-tasten ikke sletter feltet ved registrering, 
men istedet henter data fra et annet felt i skjemaet. Isåfall må bokstavkoden for dette 
feltet oppgis. Bare RETUR som respons her, vil medføre at feltet ikke blir kopiert. 


Etter at alle data om et felt er registrert, vil en kunne avansere til neste felt med Pilned- 
tasten, eller gå til forrige felt med Pilopp-tasten. Hvis en ønsker å endre data om et alle- 


rede registrert felt, gå da bare til feltet ved å bruke disse pilene, og velg ”R” for redige- 
ring. 


Bare F6 som respons på et spørsmål (inklusive ledetekst og maske) vil føre til uendrede 
data. 


Det er ikke mulig (i programmets nåværende versjon) å slette allerede registrerte felter, 
eller å endre feltenes rekkefølge etter redigering. 


Viktig: 


Hvis en endrer registreringsformatet for en database som allerede er brukt til dataregi- 
strering, og med dette endrer datafeltenes antall eller lengder, vil den nye definisjonen 
ikke passe sammen med de data som er registrert, og det hele vil bli et utrolig rot. Er det 
nødvendig med slike endringer, skriv da de registrerte dataene ut på en sekvensiell fil 
først, og ta med alle datafeltene, og reserver eventuelt plass til nye felter i denne sekven- 
sielle filen ved å skrive ut tomme felter. Slett deretter den gamle databasen (.IDX og 
DAT filene). Etter at det nye formatet er laget, hent da data inn igjen slik det er beskre- 
vet under punkt 2.1.6 i denne dokumentasjonen. 

4.2 DEFINISJON AV UTSKRIFTFORMATER («FMT — FILER) 


Filer som definerer utskriftformater lages med WordStar, ED eller en hvilken som helst 
annen editor som lager ASCII filer med ”RETURN/LINEFEED” mellom hver linje, og 
med variabel linjelengde. Ved bruk av WordStar, velg redigering med kommandoen 
”N”, såkalt Non-document mode. Ikke bruk TAB-tegn i filen, dette vil føre til feil i ko- 
lonne-inndeling ved utskrift. Alle åpne felter må lages med mellomromtasten. 


1. linje i filen definerer arklengde ved utskrift. Her skal det alltid stå et tall alene, helt inn- 
til venstre marg. Maksimal arklengde er 32000 linjer. All tekst videre frem til en linje 
med teksten ”HP” i filen oppfattes som kommentar. ”HE” betyr start av ”heading”. Hvis 
”heading” sløyfes, vil ikke utskriften inndeles i sider ved utskrift. En ”tom heading” er 
imidlertid tillatt. ”FO” alene på en linje angir start av formatdefinisjon. Der en ønsker da- 
ta fra et felt, markeres dette med en * (asteriks) etterfulgt av bokstavkoden for det ønske- 
de feltet. Som nevnt i kap. 2.2.2 under ”tilleggsinformasjon” er datafeltene nummerert 
med bokstaver. 


Det er vesentlig at en eventuell ”heading” defineres før formatet for selve datautskriften 
defineres. En eventuell ”HE” må derfor alltid komme foran ”FO”. Dette blir ikke kon- 
trollert av noen programrutiner, og er alene brukerens ansvar. 


Reserver tilstrekkelig plass i formatet for den maksimale feltlengden, hvis rette kolonner 
ønskes. Formatdefinisjonen kan maks. bestå av 4095 tegn (ca. 2 A4-sider). Har vi en da- 
tabase med feltene A, B, C og D som inneholder informasjon om etternavn, fornavn, 
adresse og poststed, vil et format for adresseringslapper eksempelvis se slik ut : 


FO definerer start på formatet (se ovenfor), denne utskriften vil ikke få felles overskrift 
øverst på hver side, fordi ”HE” mangler. 


Sidelengden er satt til 6 linjer, dette passer med selvklebende etiketter på bane. Ved slike 
utskrifter, uten bruk av ”HE”, vil det etter hver registrering som skrives, tilføyes blanke 
linjer slik at utskriftslengden blir den på forhånd bestemte (her 6 linjer). 


Linjen *A*B medfører at etternavn og fornavn skrives ut med bare ett mellomrom imel- 
lom, uansett navnenes lengder, fordi utskriftsrutinen ekspanderer datafeltenes lengde 
hvis det i formatet ikke er reservert tilstrekkelig plass. Dette utnyttes her, for at navnet 
skal bli godt leselig. 


Ønskes en dataliste beregnet på liggende A4-format (48 linjer pr. ark) som inneholder 
en tekstlinje for hver registrering, og en felles overskrift, kan dette formatet se slik ut : 

48 
HE 
Etternavn Fornavn Adresse Poststed 


FO 
*A *B 


(Ingen blanke linjer, men RETUR er nødvendig etter forrige linje, hvis en her hadde lagt 
inn en eller flere blanke linjer, ville det ved utskrift blitt blanke linjer mellom hver regi- 
strering) 


Her betyr, som før, ”HE” start av ”heading”, og ”FO” start av formatdefinisjon. 


Både ”heading” og formatdefinisjon kan bestå av valgfritt antall linjer, bare totalt antall 
tegn i definisjonen ikke overskrider 4095. Dette betyr her at understrekingen er en del 
av ”headingen”. En kan også legge inn faste tekster i formatdelen. 


I ”headingen” kan en legge inn datafelter, på samme måte som formatet. Disse data vil 
isåfall hentes fra den første registreringen som skrives ut etter overskriften. 


Dette er nyttig når en benytter sideskift ved dataendring i forbindelse med alternativ in- 
deks, overskriften kan da indikere hvilken datagruppering som er på det følgende arket. 
Postnummer kan refereres i overskrifter, men vil som regel ikke være særlig meningsfylt. 


Ønsker en å skrive likelydende brev til flere adressater, så kan det gjøres med et slikt 
format: 


72 
FO 
Idrettslaget Slakter'n Lillevik den 11.04.84 


Storgata 1 
9999 Lillevik 


Vi kan ikke se at De har betalt kontingent for året 1983. Hvis De fremdeles ønsker med- 
lemsskap i vårt lag, ber vi Dem benytte vedlagte girotalong til kontingentinnbetaling. 
Hvis De skulle ha betalt i mellomtiden, og har gyldig kvittering, ber vi dem unnskylde 
denne påminnelsen. 


For idrettslaget Slakter'n 


Peder Ås, kasserer 
sign. 


(format slutt) 

Det er altså mulig å la format med datainnfylling være et helt brev, eneste begrensning er 
at maksimallengden er 4095 tegn. Dette vil ofte svært effektivt erstatte f.eks. WordStar/ 
MailMerge, det gir dessuten hurtigere utskrift. 


Et triks i denne sammenheng: Hvis en ønsker mulighet for manuell arkmating ved skrift 
av slike brev og formularer som kun inneholder data fra en enkelt registrering, legg da til 
en ”tom heading”, slik at begynnelsen av formularet blir slik: 


72 
HE 
FO 


Det er eksistensen av ”HE” som kontrollerer om spørsmål om manuell arkmating blir 
gitt ved senere utskrift. For å unngå at fler enn en registrering kommer på ett og samme 
ark, føy til et tilstrekkelig antall blanke linjer i formatteksten, slik at det bare vil bli plass 
til ett formular innen den valgte arklengden. Denne finessen muliggjør bl.a. utfylling av 
postgirotalonger med manuell arkmating. 


Det er også mulig å skrive adresseetiketter med friksjonsmatet skriver. Velg da en ”tom” 
heading som ovenfor, men gi en arklengde som er et heltallig multiplum av etikettleng- 
den. Er f.eks. etikettene på 9 linjer, angi da en arklengde på 90 linjer. Ved utskrift, be da 
om pause for arkmating. Utskriften vil stoppe opp for hver 10. lapp, dette muliggjør 
innretting av papiret hvis det ”vandrer”. 


6.1 GRENSESNITT MOT ANDRE PROGRAMMER, FILSTRUKTUR 
BASSTAT.COM 


Dette er et selvforklarende program som analyserer status for et komplett databasesys- 
tem og gir utskrift valgfritt til skriver, skjerm eller fil om datafilenes organisasjon, post- 

lengder og status over allokerte poster i datafilen. Vær oppmerksom på at enkelte ruti- 

ner i dette programmet er litt tidkrevende (noen minutter), maskinen er ikke gått i styk- 
ker, bare vent litt til! 


Data- og indeksfil formater 


Indeksfilen bygges opp etterhvert som registreringer blir foretatt. Den består av elemen- 
ter av datatypen ”INTEGER"”, kompatibelt med både Microsoft Basic og PASCAL 
MT+-. Hvert integer består av 2 bytes. Å 


1. integer (byte 1 og 2) angir antall registreringer. De følgende integere angir postrekke- 
følgen data skal leses i fra filen XXXXX.DAT for at de registrerte data skal komme: i al- 
fabetisk stigende orden. Det forutsettes at postene i datafilen er indeksert fra 1 og opp 
(for å bevare kompatibilitet med Microsoft BASIC-80). 


Hver post i datafilen består av ren ASCHI-informasjon, med de forskjellige datafeltene i 
tur og orden uten skilletegn, og utfylt med mellomrom. På slutten av hver post ligger 2 
bytes inneholdende brukernummer (integer) for den som sist endret data i den aktuelle 
posten, deretter 1 byte sjekksum. Datafilen er direkte kompatibel med BASIC ”random- 
aksess”-filer, ved bruk av vanlig ”FIELD”-kommando, bare det blir reservert 3 bytes på 
slutten av hver post. 

Likeledes kan filen leses fra PASCAL, bare datatyper deklareres i samsvar med filens 
organisasjon. Bruk her en post sammensatt av multiple felter av typen (packed) array of 
char. Igjen husk reservasjon av 3 bytes sist. 


Indeksfilen kan fra PASCAL leses som en fil av typen: 
TYPE INDEX FILE = FILE OF INTEGER; 


Eventuelle alternative indeksfiler har samme format, men indikerer rekkefølge for lesing 
hvis den alternative sorteringsnøkkelen følges. Filen vil kunne inneholde negative tall. 
Deres absoluttverdier indikerer postnummer på vanlig måte. Forekomst av et negativt 
tall betyr tvunget sideskift med ny overskrift før den korresponderende registrering skal 
skrives ut. 


Antall registreringer angitt i en alternativ indeksfil, kan godt være færre enn det totale 
antall registreringer, da alternative indeksfiler kan være generert av programmer som 
også gjør utplukk av data. 


7.1 DEMO (EKSEMPELDATABASE) 


Dette er en database som er tenkt til opplæring og trening av potensielle brukere. Den 
har et registreringsformat tilpasset et tenkt idrettslag og dette formatet har følgende rub- 
rikker: 


Datafelt spesifikasjoner: 


Felt nr: (A) 

Ledetekst: Etternavn: 

Redigeringsmaske: BBBBBBBBBBBBBBB 

Start byte: 0 feltlengde: 15 Skjermposisjon X,Y: 5, 4 


Felt nr: (B) 

Ledetekst: Fornavn: 

Redigeringsmaske: BBBBBBBBBBBBB 

Start byte: 15 feltlengde: 13 Skjermposisjon X,Y: 45, 4 


Felt nr: (C) 
Ledetekst: Adresse: 
Redigeringsmaske: AAAAAAAAAAAAAA- 
AAAAAA 
Start byte: 28 feltlengde: 20 Skjermposisjon X,Y: 21, 7 


Felt nr: (D) 
Ledetekst: Poststed: 
Redigeringsmaske: 
AAAAAA 
Start byte: 48 feltlengde: 20 Skjermposisjon X,Y: 21,10 
Auto-copy 


Felt nr: (E) 

Ledetekst: Gruppe: 

Redigeringsmaske: E EE 

Start byte: 68 feltlengde: 1 Skjermposisjon X,Y: 5,14 

Felt nr: (F) 

Ledetekst: Kontingent: 

Redigeringsmaske: CCCECC 

Start byte: 69 feltlengde: 5 Skjermposisjon X, Y: 25,14 
Høyrejustert felt 


Felt nr: (G) 

Ledetekst: Betalt: 

Redigeringsmaske: F 

Start byte: 74 feltlengde: 1 Skjermposisjon X,Y: 54,14 


Total postlengde inkl. sjekksum og brukernummer :78 
Aktuell skjermlayout : 


Etternavn: BBBBBBBBBBBBBBB Fornavn: BBBBBBBBBBBBB 
Adresse: AAAAAAAAAAAAAAAAAAAA 
Poststed: AAAAAAAAAAAAAAAAAAAA 
Gruppe: E Kontingent: CCCCC Betalt: F 


For å definere inntastingskontrollen i felt E, hvor bare bokstavene S og J (Senior/Junior) 
finnes en fil med navn DEMO.SCB, med en tekstlinje slik: 


SJ 


Filen LISTE.FMT inneholder utskriftformat for liste over medlemmer, beregnet på stå- 
ende A4 ark utskrift, med 80 tegn pr. linje. LAPPER.FMT inneholder format for utskrift 
av adresseetiketter, med lengde på 9 linjer, og med angivelse av avsender. 


Instruksjonsfilen NYTT.MCR inneholder rutiner som: 


1) Skriver ut liste over de som ikke har betalt 


2) Beregner kontingent på 50 kr for junior, og 100 kr for seniormedlemmer,og setter 
betaltfeltet (G) til N for samtlige. 


4) —Verifiserer datafilen med sjekksumkontroll 
5) Avslutter programmet 


For å oppnå dette, er følgende sekvens av instruksjoner programmert etter valg av punkt 
5 på hovedmenyen: 


Understreket tekst viser aktuelle innslag. F6 betyr anslag på F6-tasten, og RETUR an- 
slag på RETUR-tasten. = 

a) Valga punkt 2 på hovedmeny (utskrifter og søk) 
b) Redigering av søkemaske (punkt 4 på undermeny) 


c) Inntasting av Ni feltet for kontingentbetaling, etter at skrivemerket er flyttet til dette 
feltet med gjentatte trykk på RETUR-tasten. 


d) F6 for retur til undermeny 
e) Punkt 2 på denne samme meny (utskrift etter søkemaske) * 
f) Valg av utskriftformat ÅLISTE 
g) Valg av skriver ( J ) som destinasjon for utskrift 
h) Retur til hovedmeny F6 etter at utskrift er gjort 
i) Valg av rutine 1 (dataregistrering og endring) 
Valg av rutine 3 (automatisk dataendring) 


k) Inntasting av Ji feltet for gruppe (Junior) i søkemasken, etter at markøren er flyttet 
til dette feltet med gjentatte RETUR-anslag 


I) F6for avslutning av maskeredigering 


m) Inntasting av tallet 50ikontingentfelt i endringsmaske, og N i betalt-feltet (legg 
merke til mellomrom foran tallet, som gir høyrejustering) 


n) F6 for avslutning av redigering 
0) Jsom bekreftelse på at endring skal gjøres 


p) Samme som pkt. j-o igjen, men med S som gruppe og 100 som beløp 
q) F6for retur til hovedmeny 


r) Punkt 3 på denne (verifisere datafiler) velges 
S) Jsom respons på sjekksumkontroll 


t) F6for avslutning av programmet 


Morten Eriksen, 20.09.84 

